# 4. Преглед с мишката

Използване на показалеца за изследване на екрана
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Преглед с мишката

Възможността за преглед с мишката на Orca кара Orca да ви представи обекта под показалеца на мишката. За разлика от равнинния преглед на Orca, прегледът с мишката не е ограничен в активният прозорец, вместо това, Orca ще се опита да определи какъв достъпен обект, ако има такъв, се намира визуално под курсора на мишката докато го движите. Ако сте придвижили курсора на мишката над достъпен обект съдържащ информация за представяне, Orca ще ви представи този обект и неговата информация.

Поради това, че включването на прегледа с мишката кара Orca да слуша за, и след това да обработва, всички промени в позицията на показалеца на мишката, тази функция е изключена по подразбиране. За да я включите за постоянно, сложете отметка в полето Изговаряне на обекта под курсора на мишката намиращо се в страницата „Общи“ от прозореца за настройка на Orca. В допълнение, ще намерите неприсвоена команда на име Превключване на режима на преглед на мишката в страницата „Функции на клавишите“ на същия прозорец. С присвояването на тази команда, както е описано в секцията промяна на функциите на клавишите, можете да включвате и изключвате тази функция при нужда.

# Настройките и функциите на клавишите по подразбиране са независими едни от други

Забележете, че може да включите прегледа с мишката глобално или не и в същото време да го включвате и изключвате в движение с използването на командата Превключване на режима на преглед на мишката. Не е нужно да го включвате глобално, за да го превключвате в движение, защото настройките и функциите на клавишите са независими едни от други.