# 5. Уведомления

Прочитане на предишни уведомления
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Уведомления

Графичната среда GNOME включва „Област за уведомяване“, която може да се използва от приложенията, за да представят информация на потребителя. Примери за уведомления са входящите чат съобщения, детайли свързани с песента, която вашият музикален плеър започва да възпроизвежда или предупреждения, че нивото на батерията на вашия преносим компютър намалява.

Понеже уведомленията са предназначени да представят информация на потребителите, без да прекъсват работата на потребителя, тези съобщения се показват и скриват доста бързо. Също така те не са фокусируеми. Доколкото Orca ще ви представи тези съобщения по време на показването им, доста по-лесно е да прекъснете съобщенията на Orca, без да искате, като продължите да пишете или промените фокуса. По тази причина, Orca има три команди, които можете да използвате за достъп до предишните уведомления:

Прочитане на последното (най-скорошно) уведомление

Прочитане на предишното уведомление

Представяне на списък с всички уведомления

Първите две команди са предназначени главно за съобщение, което току-що сте получили. Последната команда има най-много приложения, тъй като тя ви предоставя историята на уведомленията.

Когато влезете в списъка с уведомления, ще ви бъде съобщен размера на списъка и ще имате следните възможности:

Натиснете H за помощ.

Използвайте стрелките нагоре и надолу и клавишите Home и End, за да се придвижите в списъка.

Натиснете Escape за изход.

Натиснете Интервал, за да чуете отново последното съобщение.

Натиснете цифра, за да прочетете определено съобщение.

Обърнете внимание, че най-скорошното съобщение е в началото на списъка.

Всяка от командите на Orca за преглед на уведомленията по подразбиране е неприсвоена. Можете да присвоите коя да е от тях (или всички) към клавишна комбинация (или комбинации) по ваш избор. Как да го направите е описано в Въведение в клавишните команди.